Traficul rutier va fi închis, sâmbătă, între orele 18.00-21.30, pe strada Sublocotenent Erou Călin Cătălin (colț cu B-dul Republicii până la colț cu strada Emile Zola – zona dintre Palatul Culturii și Palatul Administrativ – intrarea B). Măsura a fost dispusă pentru desfășurarea evenimentului "Earth Hour", pe esplanada Palatului Culturii din Ploiești.
Comisia Municipală pentru Transport și Siguranța Circulației a aprobat, potrivit Primăriei Ploiești, solicitarea Asociației "Un strop de Fericire" cu privire la închiderea străzii Sublocotenent Erou Călin Cătălin (colț cu B-dul Republicii până la colț cu strada Emile Zola – zona dintre Palatul Culturii și Palatul Administrativ – intrarea B), precum și eliberarea parcării aferente, sâmbătă, 23 martie 2024, între orele 18.00-21.30.
"Măsura a fost dispusă pentru desfășurarea evenimentului "Earth Hour", pe esplanada Palatului Culturii din Ploiești, care este organizat în parteneriat cu Palatul Copiilor Ploiești, Asociația "Întoarce-te la sport", Fundația Județeană pentru Tineret Prahova, Asociația "România Eco".
Biroul Rutier al Poliției Municipiului Ploiești și Poliția Locală Ploiești vor urmări respectarea acestei hotărâri.
Municipalitatea le mulțumește conducătorilor auto pentru înțelegere și le recomandă să utilizeze rute ocolitoare, în contextul acestor restricționări rutiere", a precizat Primăriei Ploiești.